stanford-oval/wikipedia huggingface dataset:
กาลโยค
การอ่านกาลโยค

กาลโยค สามารถอ่านได้โดยการดูตัวเลขที่เขียนไว้ในตาราง แล้วตีเป็นความหมาย เช่น วันธงชัยเป็น 1 หมายความว่า วันอาทิตย์เป็นวันธงชัย วันโลกาวินาศเป็น 4 ก็หมายความว่า วันพุธเป็นวันโลกาวินาศ เป็นต้น โดยตัวเลขที่เขียนไว้ในช่องวัน คือตัวเลขที่นับ 1 จากวันอาทิตย์ เพิ่มทีละหนึ่งไปจนถึง 7 คือวันเสาร์
ส่วนยามนั้น 1 ยาม มีค่าเท่ากับ 1 ชั่วโมง 30 นาที (ไม่ใช่ 3 ชั่วโมงอย่างที่เข้าใจกัน) เริ่มนับตั้งแต่รุ่งเช้า (6:00 น.) ไปจนถึงย่ำค่ำ (18:00 น.) แล้วนับหนึ่งใหม่ตอนย่ำค่ำไปจนถึงรุ่งเช้า จะได้ภาคละ 8 ยามพอดี ถ้าสมมุติว่า ยามธงชัยคือยามที่ 5 ก็ให้นับจาก 6:00 น. (หรือ 18:00 น.) ไปเรื่อย ๆ เมื่อครบ 1 ชั่วโมง 30 นาที ก็นับเป็นยามสอง... ในที่สุดเราก็จะได้ว่า ยามธงชัยอยู่ในเวลา 12:00 น. - 13:30 น. (หรือ 00:00 น. - 01:30 น.)
สำหรับราศี ทางโหราศาสตร์ไทยให้ถือว่า ราศี 0 คือราศีเมษ ให้นับแต่ราศีเมษทีละ 1 ไปจนถึง 11 คือราศีมีน สมมุติว่า ราศี 1 เป็นธงชัย ก็แปลความหมายได้ว่า ราศีพฤษภ เป็นราศีธงชัย
ส่วนดิถีนั้น ให้นับ ขึ้น 1 ค่ำ เป็นดิถีที่ 1 ไปเรื่อย ๆ จนกระทั่งถึง ขึ้น 15 ค่ำ นับเป็นดิถีที่ 15 จากนั้นนับแรม 1 ค่ำ ต่อ เป็นดิถีที่ 16 จนถึง แรม 15 ค่ำ ก็เป็นดิถีที่ 30 (ดูเพิ่มเติมที่ ดิถี) สมมุติว่า ดิถีที่ 13 เป็นดิถีธงชัย ก็แปลความหมายว่า วันขึ้น 13 ค่ำ เป็นวันธงชัยทางจันทรคติ หรือถ้าสมมุติว่า ดิถีที่ 29 เป็นดิถีโลกาวินาศ ก็แปลความหมายได้ว่า วันแรม 14 ค่ำ เป็นวันโลกาวินาศทางจันทรคติ
อย่างไรก็ดี ส่วนมากเรามักพิจารณาเพียงวันเท่านั้น เพราะถ้าพิจารณาจุดอื่นก็จะยิ่งยุ่งยากมากขึ้น
ดูเพิ่ม

โหราศาสตร์ไทย
พระอาทิตย์
พระจันทร์
พระอังคาร
พระพุธ
พระพฤหัสบดี
พระศุกร์
พระเสาร์
ดิถี
ดาวนักขัตฤกษ์
สรรนิพนธ์ของเหมา เจ๋อตง

| --- | --- |
ผู้ประพันธ์: เหมา เจ๋อตง
ชื่อต้นฉบับ: 毛泽东选集
ผู้แปล: สำนักพิมพ์ภาษาต่างประเทศ
สำนักพิมพ์: สำนักพิมพ์ประชาชน
จัดพิมพ์เมื่อ: 1960
จัดพิมพ์เป็นภาษาอังกฤษเมื่อ: 1965
จำนวนเล่ม: 5
สรรนิพนธ์ของเหมา เจ๋อตง (จีน: 毛泽东选集; พินอิน: Máozédōng Xuǎnjí) เป็นชุดหนังสือรวมผลงานเขียนของเหมา เจ๋อตงจำนวน 5 เล่มตั้งแต่ ค.ศ. 1926 ถึง 1957 คอลเลกชันนี้ได้รับการตีพิมพ์ครั้งแรกโดยสำนักพิมพ์ประชาชนใน ค.ศ. 1951 และต่อมาได้รับการแปลเป็นภาษาอังกฤษโดยสำนักพิมพ์ภาษาต่างประเทศซึ่งเป็นรัฐวิสาหกิจ เล่มที่ห้า ซึ่งรวบรวมผลงานของเหมาตั้งแต่ ค.ศ. 1949 ถึง 1957 ได้รับการตีพิมพ์เผยแพร่ในสมัยของฮฺว่า กั๋วเฟิง แต่ต่อมาถูกยกเลิกจำหน่ายเนื่องจากมีการมองว่ามีข้อผิดพลาดทางอุดมการณ์ ยังไม่เคยการตีพิมพ์ "สรรพนิพนธ์ของเหมา เจ๋อตง" (Complete Works of Mao Zedong) ที่รวบรวมสิ่งพิมพ์ทั้งหมดที่ทราบกันว่าเป็นของเขา สรรนิพนธ์ของเหมาจำนวนหนึ่งได้รับการเผยแพร่โดยไม่ได้รับอนุญาต เช่น เล่มที่ 6–9 ซึ่งได้รับการตีพิมพ์ในอินเดียโดยพรรคคอมมิวนิสต์อินเดีย (ลัทธิเหมา)
ในช่วงสิบปีของการปฏิวัติทางวัฒนธรรม (ค.ศ. 1966–1976) สำนักพิมพ์ประชาชนได้ตีพิมพ์สรรนิพนธ์ของเหมา เจ๋อตง (เล่มที่ 1–4) ออกมาทั้งหมด 870 ฉบับที่แตกต่างกัน โดยมีจำนวนหนังสือปกอ่อนรวมทั้งสิ้น 325 ล้านเล่ม และหนังสือปกแข็ง 2.55 ล้านเล่มในฉบับภาษาจีน สรรนิพนธ์ยังได้รับการแปลเป็นภาษาต่างประเทศอีก 14 ภาษา
อุลตร้าแมนเมบิอุส

| อุลตร้าแมนเมบิอุส |
| --- | --- |
สร้างโดย: สึบุราย่าโปรดักชั่น
แสดงนำ: ชุนจิ อิการาชิ มาซากิ นิชินะ ไอ ไซคาว่า ไดสุเกะ วาตานาเบะ เคนตะ อุจิโนะ มิซาโตะ ฮิราตะ มิโนรุ ทานากะ
ประเทศแหล่งกำเนิด: ญี่ปุ่น
จำนวนตอน: 50 ตอน
การผลิต
ความยาวตอน: ตอนละ 30 นาที
ออกอากาศ
เครือข่าย:  CBC    สถานีโทรทัศน์โมเดิร์นไนน์    เวิร์คพอยท์ทีวี
ออกอากาศ: 8 เมษายน พ.ศ. 2549 – 31 มีนาคม พ.ศ. 2550
อุลตร้าแมนเมบิอุส (ญี่ปุ่น: ウルトラマンメビウス; โรมาจิ: Urutoraman Mebiusu; ทับศัพท์: Ultraman Mebius) เป็นละครโทรทัศน์ชุดโทคุซัทสึของซีรีส์อุลตร้าแมน ผลิตโดยสึบุรายะ โปรดักชั่น ออกอากาศครั้งแรกเมื่อวันที่ 8 เมษายน ค.ศ. 2006 จนถึงวันที่ 31 มีนาคม ค.ศ. 2007 มีจำนวนตอนทั้งหมด 50 ตอน ออกอากาศทุกวันเสาร์ เวลา 17.30 - 18.00 น. ทางสถานีโทรทัศน์ ทีบีเอส ในประเทศญี่ปุ่น
ภาพรวม

อุลตร้าแมนเมบิอุสเป็นผลงานครบรอบ 40 ปี ของซีรีส์อุลตร้าแมน โดยเป็นภาคต่อของละครชุดโทรทัศน์อุลตร้าแมนยุคโชวะตั้งแต่ "อุลตร้า คิว" ไปจนถึง "อุลตร้าแมน 80" และดำเนินเรื่องในโลกที่ไม่มีสัตว์ประหลาดหรือมนุษย์ต่างดาวปรากฏตัวบนโลกเป็นเวลาประมาณ 25 ปีนับตั้งแต่อุลตร้าแมน 80 กลับดาวอุลตร้าในตอนสุดท้าย (ตอนที่ 50) ของ 80
นอกจากนี้ไม่เพียงแต่นำเสนออุลตร้าแมนในยุคโชวะและสัตว์ประหลาดมนุษย์ต่างดาวยอดนิยมในอดีตเท่านั้น แต่ยังทำให้ตัวละครมีการพูดถึงเหตุการณ์ที่เกี่ยวข้องกับสัตว์ประหลาดและมนุษย์ต่างดาว รวมไปถึงคำพูด วลี และเหตุการณ์ในอดีตที่คนรู้จัก โดยได้มีการเชื่อมโยงกับผลงานก่อนหน้านี้ และนักแสดงจากผลงานดั้งเดิมสามารถกลับมารับบทอีกครั้งในบทบาทเดิม นอกจากการปรากฏตัวอีกครั้งของนักแสดง ยังมีการปรับปรุงตั้งค่าเส้นเรื่องโลกทัศน์ใหม่ที่เกี่ยวข้องกับผลงานที่ผ่านมาได้รับการกำหนดอย่างเป็นทางการ และปรับปรุงในส่วนที่นักแสดงไม่สามารถปรากฏตัวได้
เนื้อเรื่อง

วันเวลาผ่านไปกว่า 25 ปี นับจากการปรากฏตัวครั้งสุดท้ายของเหล่าอุลตร้าแมนบนโลกมนุษย์ บัดนี้ โลกที่สงบสุขกำลังจะถูกคุกคามจากเหล่าสัตว์ประหลาด และมนุษย์ต่างดาวผู้ชั่วร้ายอีกครั้ง
เจ้าพ่ออุลตร้า ผู้บัญชาการกองกำลังพิทักษ์จักรวาล นครแห่งแสงสว่าง ได้มอบหมายให้อุลตร้าแมนเมบิอุส นักรบหนุ่มมือใหม่ ผู้ได้รับการฝึกฝนวิชาการต่อสู้จากอุลตร้าแมนทาโร่ มาประจำการบนโลกมนุษย์ เพื่อทำหน้าที่ปกป้องโลกให้พ้นจากภยันตราย และเพื่อเรียนรู้สิ่งสำคัญล้ำค่าจากโลกมนุษย์ เฉกเช่นเหล่าอุลตร้าแมนรุ่นพี่ในอดีต
เมบิอุสเดินทางมาแฝงตัวอยู่บนโลกในร่างของ ฮิบิโนะ มิไร เด็กหนุ่มผู้มีจิตใจบริสุทธิ์ และได้พบกับเพื่อนหนุ่มสาวชาวโลก ร่วมกันเป็นสมาชิกหน่วย Crew Guys ชุดใหม่ ร่วมกันปกป้องโลก และสานต่อมิตรภาพอันยาวนานระหว่าง มนุษย์โลก กับ เพื่อนร่างยักษ์สีเงิน ผู้มาจากนครแห่งแสงสว่าง
อุลตร้าแมนเมบิอุส > ประวัติที่มา

นักรบอุลตร้าหนุ่มร่างสีแดง ที่ผ่านการอบรมและฝึกปรือมาอย่างดี โดยอุลตร้าแมนทาโร่ผู้เป็นอาจารย์ ชื่อเมบิอุสของเขา มีที่มาจากวงแวนเมเบียส ที่ปรากฎขึ้นตอนที่เขาปรากฎตัวครั้งแรก ก่อนที่เขาจะมาประจำการที่โลก เขาได้พบเข้ากับ 2 พ่อลูก บัน เท็ตสึโระ และ บัน ฮิโรโตะ ที่กำลังจะถูกดึงเข้าไปในอุลตร้าโซน แต่เขากลับช่วยฮิโรโตะไว้ไม่ทัน จึงจำแลงร่างเป็นฮิโรโตะ และใช้ชื่อในฐานะ ฮิบิโนะ มิไร ก่อนจะลงมายังโลก และได้เป็นสมาชิกหน่วย GUYS Japan เมบิอุสมีอุปนิสัยโอบอ้อมอารี จนบางครั้งก็ดูใสซื่อเกินไป แต่ด้วยจุดนี้ เขาจึงเป็นที่รักของเพื่อนมนุษย์ชาวโลกทุกคน
อุลตร้าแมนเมบิอุส > ข้อมูลจำเพาะ

อายุ: 6,800 ปี (เทียบเท่าอายุมนุษย์โลกเป็นวัยรุ่นประมาณนักศึกษาปีที่ 1)
ระยะเวลาในการต่อสู้: 3 นาที
| ชื่อร่าง | ส่วนสูง | น้ำหนัก | ความเร็วการบินสูงสุด | วิ่งสูงสุด | ความเร็วจากใต้น้ำ | ความเร็วในการดำใต้ดิน | พลังกระโดดสูงสุด | แรงยึดเกาะ |
| --- | --- | --- | --- | --- | --- | --- | --- | --- |
| อุลตร้าแมนเมบิอุส | ไมโคร ‐ 49 เมตร | 35,000 ตัน | มัค 10 | มัค 2 | มัค 3 | มัค 2 | 780 เมตร | 90,000 ตัน |
| เมบิอุสเบรฟ | ไมโคร ‐ 49 เมตร | 35,000 ตัน | มัค 10 |  |  |  |  |  |
| เมบิอุสเบิร์นนิ่งเบรฟ | ไมโคร ‐ 49 เมตร | 36,000 ตัน | มัค 10 |  |  |  |  |  |
| เมบิอุสฟินิกซ์เบรฟ | ไมโคร ‐ 49 เมตร | 36,000 ตัน | มัค 10 | มัค 25 | มัค 8 | มัค 6.5 | 2,200 เมตร | 180,000 ตัน |
| เมบิอุสอินฟินิตี้ | 51 เมตร | 36,000 ตัน | ไม่ชัดเจน | มัค 9.9 (มัค 40) | มัค 8.5 |  | 3,800 เมตร | 200,000 ตัน (แรงยึดเกาะ: 190,000 ตัน)  |
อุลตร้าแมนเมบิอุส > การแปลงร่าง

เมื่อ มิไร ทำการแปลงร่างของเขาจะยกศอกซ้ายขึ้น จนกระทั่ง เมบิอุสเบรซ ปรากฎขึ้นมา แล้วใช้มือขวารูดผ่านหน้าเมบิอุสเบรซ ท่าบินในตอนแรกจะยกศอกซ้าย ถัดมาก็จะเปลี่ยนเป็นท่าบินโดยชูแขนขวา กางมือออก 5 นิ้ว เช่นเดียวกับ อุลตร้าแมนทาโร่ หลังแปลงร่างกลับเป็นอุลตร้าแมนแล้ว ที่แขนซ้ายของเขาจะยังมี เมบิอุสเบรซ ติดตั้งอยู่
อุลตร้าแมนเมบิอุส > เมบิอุสเบรฟ

เมบิอุสที่ได้ยืมพลังจากฮิคาริ โดยเมบิอุสเบรซและไนท์เบรซ ทำการรวมอาวุธจนกลายเป็นดาบแสง มีร่างกายที่บึกบึนขึ้น ถนัดการโจมตีด้วยดาบเป็นหลัก
อุลตร้าแมนเมบิอุส > ฟินิกซ์เบรฟ

เมบิอุสที่รวมร่างกับอุลตร้าแมนฮิคาริและสมาชิกหน่วย GUYS ทั้ง 5 คน มีลักษณะที่ต่างจากร่างเบรฟ คือ อุปกรณ์ของเมบิอุสและอุปกรณ์ของฮิคาริจะอยู่ที่ต้นแขนคนละด้าน
อุลตร้าแมนฮิคาริ / ฮันเตอร์ไนท์สึรุกิ > ประวัติที่มา (ฮิคาริ)

นักวิทยาศาสตร์ชาว M78 ดาวอุลตร้า ที่หลงใหลในความสวยงามของดาวอาร์ป แต่ต่อมา เมื่อเขามากลับที่ดาวอาร์ปอีกครั้ง ได้พบว่า ดาวอาร์ปได้ถูกสัตว์ประหลาดโบว์กัลบุกรุกทำลาย จนกลายเป็นดาวที่พังพินาศ ด้วยความแค้นและความทรมานนั้น ทำให้อุลตร้าแมนฮิคาริโดนครอบงำจิตใจด้วยเกราะ อาร์บเกียร์ แห่งความแค้น และเดินทางเพื่อตามล่าปีศาจโบว์กัลจนมาถึงโลก ในช่วงที่เขายังมีเกราะแห่งความมืด ผู้คนบนโลกจะเรียกเขาว่า ฮันเตอร์ไนท์สึรุกิ
ในภายหลังฮิคาริมีบทบาทหน้าที่ในการพัฒนาอุปกรณ์และอาวุธให้กับชาว M78 ตั้งแต่อุลตร้าแคปซูล จาก อุลตร้าแมนจี๊ด และ อุลตร้าเมดัล จาก อุลตร้าแมน Z
อุลตร้าแมนฮิคาริ / ฮันเตอร์ไนท์สึรุกิ > ข้อมูลจำเพาะ (ฮิคาริ)

อายุ: 22,000 ปี
| ชื่อร่าง | ส่วนสูง | น้ำหนัก | ความเร็วการบินสูงสุด | วิ่งสูงสุด | ความเร็วจากใต้น้ำ | ความเร็วในการดำใต้ดิน | พลังกระโดดสูงสุด | แรงยึดเกาะ |
| --- | --- | --- | --- | --- | --- | --- | --- | --- |
| อุลตร้าแมนฮิคาริ | ไมโคร - 50 เมตร | 35,000 ตัน | มัค 10 | มัค 2 | มัค 3 | มัค 2 | 800 เมตร | 55,000 ตัน |
| ฮันเตอร์ไนท์สึรุกิ | ไมโคร - 50 เมตร | 38,000 ตัน | มัค 10 | มัค 2 | มัค 3 |  | 800 เมตร | 55,000 ตัน |
อุลตร้าแมนฮิคาริ / ฮันเตอร์ไนท์สึรุกิ > ไนท์เบรซ และ ไนท์เบลด

การแปลงร่างของเขาจะทำการปักมีดสั้นลงไปในไนท์เบรซที่อยู่ข้อมือขวา ในช่วงที่ยังมีเกราะแห่งความมืด ท่าบินของเขาจะยกศอกขวาตลอด แต่เมื่อไม่มีเกราะ ไนท์เบรซ จะยังคงอยู่แม้จะเข้าสู่ร่างของอุลตร้าแมนแล้วและสามารถกลายเป็นดาบได้เช่นเดียวกับเมบิอุส ที่สำคัญยังเป็นกุญแจสำคัญในการเปลี่ยนเป็นร่างเมบิอุสเบรฟของเมบิอุสด้วย
อุลตร้าแมนเมบิอุส ภาคนอกตำนาน อภิมหาสงครามทางช้างเผือก

อุลตร้าแมนเมบิอุส ภาคนอกตำนาน อภิมหาสงครามทางช้างเผือก (ญี่ปุ่น: ウルトラマンメビウス外伝 超銀河大戦; โรมาจิ: Urutoraman Mebiusu Gaiden Chō Ginga Taisen) เป็นเรื่องราวภาคต่อจากทีวีซีรีส์ที่ออกอากาศสิ้นสุดลง ได้มีการตีพิมพ์ลงในนิตยสารเทเลบิคุง ของสำนักพิมพ์โชงาคุคัง และ นิตยสารเทเลบิแม็กกาซีน ของ สำนักพิมพ์โคดันฉะ ตั้งแต่ฉบับเดือน มิถุนายน ค.ศ. 2007 โดยฉบับของเทเลบิคุงได้ อุจิยามะ มาโมรุ มาเป็นผู้วาดมังงะในชื่อตอน "สู้สิ! พี่น้องอุลตร้า" (戦え! ウルトラ兄弟) และถือเป็นการกลับมาทำในรอบ 26 ปีนับจากทำมังงะเรื่อง "สงครามทางช้างเผือกของนักรบอุลตร้า" (ウルトラ戦士銀河大戦争) โดยในเรื่องนี้ได้มี เมรอส ที่เคยปรากฎตัวในมังงะเรื่อง "เดอะ อุลตร้าแมน" กลับมาปรากฎตัวและมีบทบาทอีกครั้ง ในส่วนของฉบับเทเลบิแม็กกาซีนเป็นการทำรูปแบบนิยายภาพประกอบโดยเป็นภาพนิ่งจากภาพของไลฟ์แอคชัน
นอกจากนี้ในรูปแบบมังงะยังได้มีการตีพิมพ์ลงในนิตยสารโคโระโคโระอิจิบัง ฉบับที่ 14 และ 15 ของสำนักพิมพ์โชงาคุคัง โดยมีเนื้อเรื่องเชื่อมโยงไปที่ DVD เพลย์มูวี่ DX อุลตร้าค็อกพิต และการแสดงโชว์บนเวทีในงานอุตร้าแมนเฟสติวัลประจำปี 2007 อีกด้วย
ในส่วนของเวอร์ชันมังงะนั้น ได้มีการทำแบบรวมเล่ม ออกวางจำหน่ายไปเมื่อวันที่ 3 เมษายน ค.ศ. 2008 (โดยได้เขียนเนื้อหาเพิ่มเติมบางส่วน แต่ส่วนที่เคยตีพิมพ์ลงในนิตยสารโคโระโคโระอิจิบังไม่ถูกรวมกัน) และในส่วนของนิยายภาพประกอบที่เคยมีการตีพิมพ์ลงในนิตยสารเทเลบิแม็กกาซีนนั้นก็ได้มีการวางจำหน่ายเป็น "สมุดภาพทีวีของโคดันฉะ" วางจำหน่ายเมื่อเดือน ตุลาคม ค.ศ. 2007
อุลตร้าแมนเมบิอุส ภาคนอกตำนาน อภิมหาสงครามทางช้างเผือก > อุลตร้าแมนที่ปรากฏตัว

หมายเหตุ: อุลตร้าแมนที่ปรากฏในนิตยสารและสื่อต่างๆ
|  | ฉบับเทเลบิคุง (สู้สิ! พี่น้องอุลตร้า) | ฉบับเทเลบิแม็กกาซีน | DX อุลตร้าค็อกพิต |
| --- | --- | --- | --- |
อุลตร้าแมนเมบิอุส: Y 
| อุลตร้าแมนฮิคาริ | Y  | N | Y  |
| อุลตร้าแมน | Y  | N | Y  |
อุลตร้าเซเว่น: Y 
อุลตร้าแมนแจ็ค: Y 
อุลตร้าแมนเอซ: Y 
อุลตร้าแมนทาโร่: Y 
| อุลตร้าแมนเลโอ | Y  | N | N |
| แอสตร้า | Y  | N | N |
| อุลตร้าแมน 80 | Y  | N | N |
โซฟี่: Y 
| เจ้าพ่ออุลตร้า | Y  | N | N |
| เจ้าแม่อุลตร้า | Y  | N | Y  |
| ยูเลียน | Y  | N | N |
| เมรอส | Y  | N | N |
| อุลตร้าแมนคิง | N | Y  | N |
การออกอากาศ

อุลตร้าแมนเมบิอุส ออกอากาศทุกวันเสาร์ เวลา 17.30 - 18.00 น. ทางสถานีโทรทัศน์ ทีบีเอส ในประเทศญี่ปุ่น
ในประเทศไทยได้ซื้อลิขสิทธิ์โดยบริษัท ดรีม เอกซ์เพรส (เดกซ์) จำกัด โดยจำหน่ายในรูปแบบ VCD และ DVD และได้ออกอากาศทางสถานีโทรทัศน์โมเดิร์นไนน์ทีวี ในรายการ คิดส์โซน โดยออกอากาศทุกวันอาทิตย์ เวลา 7.30 น. - 8.00 น. ตั้งแต่วันที่ 27 มิถุนายน พ.ศ. 2553 และกลับมาออกอากาศใหม่ทางช่อง เวิร์คพอยท์ทีวี ทุกวันอาทิตย์เวลา 06:30 - 07:00
ข้อมูลลิงก์

เว็บไซต์อย่างเป็นทางการ เก็บถาวร 2022-04-02 ที่ เวย์แบ็กแมชชีน
กองทัพภาคที่ 2

| กองทัพภาคที่ 2 |
| --- | --- |
ตราประจำกองทัพภาคที่ 2
ประจำการ: พ.ศ. 2491 – ปัจจุบัน
ประเทศ:  ไทย
ขึ้นต่อ: พระมหากษัตริย์ไทย
เหล่า:  กองทัพบกไทย
รูปแบบ: ผสมเหล่า
กำลังรบ: กองทัพ
ขึ้นกับ: กองทัพบกไทย
กองบัญชาการ: ค่ายสุรนารี ตำบลหนองไผ่ล้อม อำเภอเมืองนครราชสีมา จังหวัดนครราชสีมา 30000
วันสถาปนา: 4 กันยายน
เว็บไซต์: https://web.army2.mi.th/
ผู้บังคับบัญชา
ผู้บัญชาการปัจจุบัน: พลโท บุญสิน พาดกลาง
ผบ. สำคัญ: พลเอก กฤษณ์ สีวะรา พลเอก เปรม ติณสูลานนท์ พลเอก อิสระพงศ์ หนุนภักดี พลเอก วิมล วงศ์วานิช พลเอก สุรยุทธ์ จุลานนท์
กองทัพภาคที่ 2 (ทภ.2) ของกองทัพบกไทย ได้รับการก่อตั้งเมื่อวันที่ 4 กันยายน พ.ศ. 2491 รับผิดชอบพื้นที่ภาคตะวันออกเฉียงเหนือทั้งหมด ตั้ง กองบัญชาการที่ค่ายสุรนารี ตำบลหนองไผ่ล้อม อำเภอเมืองนครราชสีมา จังหวัดนครราชสีมา
ประวัติ

ในปี พ.ศ. 2491 กองทัพบกได้จัดตั้งกองทัพที่ 2 ขึ้นใหม่ ตามพระราชกฤษฎีกาว่าด้วยการจัดระเบียบราชการกองทัพบกในกระทรวงกลาโหม พ.ศ. 2491 ลงวันที่ 3 กันยายน พ.ศ. 2491 โดยมีที่ตั้งอยู่ที่ค่ายหัวหนองบัว จังหวัดนครราชสีมา มีกองพลที่ 3 เป็นหน่วยขึ้นตรงกองทัพ หลังจากนั้นมีการเปลี่ยนแปลงการจัดใหม่อีกหลายครั้ง เช่น ปี พ.ศ. 2493 จัดตั้ง กองพลที่ 6 เพิ่มขึ้นที่ จังหวัดอุบลราชธานี มีหน่วยขึ้นตรง 2 กรม คือ กรมทหารราบที่ 6 และ กรมทหารราบที่ 16 ส่วนกองพลที่ 3 คงมี กรมทหารราบที่ 3 และ กรมทหารราบที่ 13 เป็นหน่วยขึ้นตรง
ปี พ.ศ. 2499 ให้แยกส่วนกำลังรบกับส่วนภูมิภาคออกจากกัน ปี พ.ศ. 2500 มีคำสั่งกองทัพบก ด่วนมาก ที่ 358/2500 ลงวันที่ 18 กุมภาพันธ์ พ.ศ. 2500 ให้ยุบกองทัพที่ 2 และกองพลที่ 6 แปรสภาพเป็นภาคทหารบกที่ 2 ตามพระราชกฤษฎีกาการจัดระเบียบราชการกองทัพบกในกระทรวงกลาโหม พ.ศ. 2499 ซึ่งกำหนดไว้ว่าภาคทหารบกมีอำนาจบังคับบัญชามณฑลทหารบกโดยตรงกับมีหน้าที่ปกครองและบริการหน่วยรบ ส่วนกำลังรบ เช่น กองพลที่ 3 เป็นหน่วยขึ้นตรงกับกองทัพบก แต่ให้ฝากการบังคับบัญชากับภาคทหารบกที่ 2 ต่อมาในปี พ.ศ. 2501 กองทัพบกได้มีคำสั่งที่ 136/9122 ลงวันที่ 28 มกราคม พ.ศ. 2501 ให้แปรสภาพภาคทหารบกที่ 2 เป็นกองทัพภาคที่ 2 มีอำนาจปกครองบังคับบัญชาหน่วยทหารทั้งสิ้นในภาคตะวันออกเฉียงเหนือทั้งที่เป็นส่วนกำลังรบและส่วนภูมิภาค (ตามพระราชกฤษฎีกา) ดังนั้นกองพลที่ 3 จึงกลับมาเป็นหน่วยขึ้นตรงกองทัพภาคที่ 2 ตั้งแต่นั้นมา
ดังนั้นกองทัพภาคที่ 2 จึงถือเอาวันที่ 4 กันยายนของทุกปีเป็นวันคล้ายวันสถาปนากองทัพภาคที่ 2 ซึ่งเป็นวันที่พระราชกฤษฎีกา พ.ศ. 2491 มีผลบังคับใช้
หน่วยขึ้นตรง​

กองทัพน้อยที่ 2 ตั้งกองบัญชาการที่ค่ายสุรนารี ตำบลหนองไผ่ล้อม อำเภอเมืองนครราชสีมา จังหวัดนครราชสีมา
หน่วยขึ้นตรง​ > ส่วนบัญชาการ​​

กองพันทหารสื่อสารที่ 22 กองทัพภาคที่ 2 ตั้งกองบังคับการที่ค่ายสุรนารี ตำบลหนองไผ่ล้อม อำเภอเมืองนครราชสีมา จังหวัดนครราชสีมา
หน่วยขึ้นตรง​ > ส่วนสนับสนุนการช่วยรบ

กองบัญชาการช่วยรบที่ 2 (บชร.2) ตั้งกองบัญชาการที่ค่ายสุรนารี ตำบลหนองไผ่ล้อม อำเภอเมืองนครราชสีมา จังหวัดนครราชสีมา
กองพันทหารขนส่งที่ 22 กองบัญชาการช่วยรบที่ 2 ตั้งกองบังคับการที่ค่ายสุรนารี ตำบลหนองไผ่ล้อม อำเภอเมืองนครราชสีมา จังหวัดนครราชสีมา
กองพันส่งกำลังและบริการที่ 22 กองบัญชาการช่วยรบที่ 2 ตั้งกองบังคับการที่ค่ายสุรนารี ตำบลหนองไผ่ล้อม อำเภอเมืองนครราชสีมา จังหวัดนครราชสีมา
กองพันซ่อมบำรุงที่ 22 กองบัญชาการช่วยรบที่ 2 ตั้งกองบังคับการที่ค่ายสุรนารี ตำบลหนองไผ่ล้อม อำเภอเมืองนครราชสีมา จังหวัดนครราชสีมา
กองพันสรรพาวุธกระสุนที่ 22 กองบัญชาการช่วยรบที่ 2 ตั้งกองบังคับการที่ค่ายสุรธรรมพิทักษ์ ตำบลไชยมงคล อำเภอเมืองนครราชสีมา จังหวัดนครราชสีมา
กองพันทหารเสนารักษ์ที่ 22 กองบัญชาการช่วยรบที่ 2 ตั้งกองบังคับการที่ค่ายสุรนารี ตำบลหนองไผ่ล้อม อำเภอเมืองนครราชสีมา จังหวัดนครราชสีมา
ศูนย์ควบคุมการส่งกําลังบํารุง กองบัญชาการช่วยรบที่ 2 ตั้งกองบังคับการที่ค่ายสุรนารี ตำบลหนองไผ่ล้อม อำเภอเมืองนครราชสีมา จังหวัดนครราชสีมา
ส่วนแยก กองบัญชาการช่วยรบที่ 2 ตั้งกองบังคับการที่ค่ายสุรนารี ตำบลหนองไผ่ล้อม อำเภอเมืองนครราชสีมา จังหวัดนครราชสีมา
หน่วยขึ้นตรง​ > ส่วนภูมิภาค

มณฑลทหารบกที่ 21 (มทบ.21) ตั้งกองบัญชาการที่ค่ายสุรนารี ตำบลหนองไผ่ล้อม อำเภอเมืองนครราชสีมา จังหวัดนครราชสีมา
กองพันทหารราบ มณฑลทหารบกที่ 21 ตั้งกองบังคับการที่ค่ายสุรธรรมพิทักษ์ ตำบลโพธิ์กลาง อำเภอเมืองนครราชสีมา จังหวัดนครราชสีมา
กองพันทหารสารวัตรที่ 21 ตั้งกองบังคับการที่ค่ายสุรนารี ตำบลหนองไผ่ล้อม อำเภอเมืองนครราชสีมา จังหวัดนครราชสีมา
ศูนย์การฝึกนักศึกษาวิชาทหาร มณฑลทหารบกที่ 21 ตั้งกองบังคับการที่ค่ายสุรนารี ตำบลหนองไผ่ล้อม อำเภอเมืองนครราชสีมา จังหวัดนครราชสีมา
มณฑลทหารบกที่ 22 (มทบ.22) ตั้งกองบัญชาการที่ค่ายสรรพสิทธิประสงค์ ตำบลแสนสุข อำเภอวารินชำราบ จังหวัดอุบลราชธานี
ศูนย์การฝึกนักศึกษาวิชาทหาร มณฑลทหารบกที่ 22 ตั้งกองบังคับการที่ค่ายสรรพสิทธิประสงค์ ตำบลแสนสุข อำเภอวารินชำราบ จังหวัดอุบลราชธานี
มณฑลทหารบกที่ 23 (มทบ.23) ตั้งกองบัญชาการที่ค่ายศรีพัชรินทร์ ตำบลศิลา อำเภอเมืองขอนแก่น จังหวัดขอนแก่น
กองพันมณฑลทหารบกที่ 23 ตั้งกองบังคับการที่ค่ายศรีพัชรินทร์ ตำบลศิลา อำเภอเมืองขอนแก่น จังหวัดขอนแก่น
ศูนย์การฝึกนักศึกษาวิชาทหาร มณฑลทหารบกที่ 23 ตั้งกองบังคับการที่ค่ายศรีพัชรินทร์ ตำบลศิลา อำเภอเมืองขอนแก่น จังหวัดขอนแก่น
มณฑลทหารบกที่ 24 (มทบ.24) ตั้งกองบัญชาการที่ค่ายประจักษ์ศิลปาคม ตำบลหมากแข้ง อำเภอเมืองอุดรธานี จังหวัดอุดรธานี
ศูนย์การฝึกนักศึกษาวิชาทหาร มณฑลทหารบกที่ 24 ตั้งกองบังคับการที่ค่ายประจักษ์ศิลปาคม ตำบลหมากแข้ง  อำเภอเมืองอุดรธานี จังหวัดอุดรธานี
มณฑลทหารบกที่ 25 (มทบ.25) ตั้งกองบัญชาการที่ค่ายวีรวัฒน์โยธิน ตำบลนอกเมือง อำเภอเมืองสุรินทร์ จังหวัดสุรินทร์
หน่วยฝึกนักศึกษาวิชาทหาร มณฑลทหารบกที่ 25 ตั้งกองบังคับการที่ค่ายวีรวัฒน์โยธิน ตำบลนอกเมือง อำเภอเมืองสุรินทร์ จังหวัดสุรินทร์
มณฑลทหารบกที่ 26 (มทบ.26) ตั้งกองบัญชาการที่ค่ายสมเด็จเจ้าพระยามหากษัตริย์ศึก ตำบลเสม็ด อำเภอเมืองบุรีรัมย์ จังหวัดบุรีรัมย์
หน่วยฝึกนักศึกษาวิชาทหาร มณฑลทหารบกที่ 26 ตั้งกองบังคับการที่ค่ายสมเด็จเจ้าพระยามหากษัตริย์ศึก ตำบลเสม็ด อำเภอเมืองบุรีรัมย์ จังหวัดบุรีรัมย์
มณฑลทหารบกที่ 27 (มทบ.27) ตั้งกองบัญชาการที่ค่ายประเสริฐสงคราม ตำบลเหนือเมือง อำเภอเมืองร้อยเอ็ด จังหวัดร้อยเอ็ด
หน่วยฝึกนักศึกษาวิชาทหาร มณฑลทหารบกที่ 27 ตั้งกองบังคับการที่ค่ายประเสริฐสงคราม ตำบลเหนือเมือง อำเภอเมืองร้อยเอ็ด จังหวัดร้อยเอ็ด
มณฑลทหารบกที่ 28 (มทบ.28) ตั้งกองบัญชาการที่ค่ายศรีสองรัก ตำบลศรีสองรัก อำเภอเมืองเลย จังหวัดเลย
หน่วยฝึกนักศึกษาวิชาทหาร มณฑลทหารบกที่ 28 ตั้งกองบังคับการที่ค่ายศรีสองรัก ตำบลศรีสองรัก อำเภอเมืองเลย จังหวัดเลย
มณฑลทหารบกที่ 29 (มทบ.29) ตั้งกองบัญชาการที่ค่ายกฤษณ์สีวะรา ตำบลธาตุเชิงชุม อำเภอเมืองสกลนคร จังหวัดสกลนคร
หน่วยฝึกนักศึกษาวิชาทหาร มณฑลทหารบกที่ 29 ตั้งกองบังคับการที่ค่ายกฤษณ์สีวะรา ตำบลธาตุเชิงชุม อำเภอเมืองสกลนคร จังหวัดสกลนคร
มณฑลทหารบกที่ 210 (มทบ.210) ตั้งกองบัญชาการที่ค่ายพระยอดเมืองขวาง ตำบลกุรุคุ อำเภอเมืองนครพนม จังหวัดนครพนม
หน่วยฝึกนักศึกษาวิชาทหาร มณฑลทหารบกที่ 210 ตั้งกองบังคับการที่ค่ายพระยอดเมืองขวาง ตำบลกุรุคุ อำเภอเมืองนครพนม จังหวัดนครพนม
หน่วยขึ้นตรง​ > ส่วนช่วยการพัฒนาประเทศ

กองพลพัฒนาที่ 2 (พล.พัฒนา 2) ตั้งกองบัญชาการที่ค่ายสุรธรรมพิทักษ์ ตำบลไชยมงคล อำเภอเมืองนครราชสีมา จังหวัดนครราชสีมา
กรมพัฒนาที่ 2 ตั้งกองบังคับการที่ค่ายสุรธรรมพิทักษ์ ตำบลไชยมงคล อำเภอเมืองนครราชสีมา จังหวัดนครราชสีมา
กองพันพัฒนาที่ 2 ตั้งกองบังคับการที่ค่ายสุรธรรมพิทักษ์ ตำบลหนองจะบก อำเภอเมืองนครราชสีมา จังหวัดนครราชสีมา
กรมทหารช่างที่ 2 ตั้งกองบังคับการที่ค่ายสุรธรรมพิทักษ์ ตำบลโพธิ์กลาง อำเภอเมืองนครราชสีมา จังหวัดนครราชสีมา
กองพันทหารช่างที่ 201 กรมทหารช่างที่ 2 ตั้งกองบังคับการที่ค่ายสุรธรรมพิทักษ์ ตำบลโพธิ์กลาง อำเภอเมืองนครราชสีมา จังหวัดนครราชสีมา
กองพันทหารช่างที่ 202 กรมทหารช่างที่ 2 ตั้งกองบังคับการที่ค่ายสุรธรรมพิทักษ์ ตำบลโพธิ์กลาง อำเภอเมืองนครราชสีมา จังหวัดนครราชสีมา
รายนามแม่ทัพภาค

| 0 | 1 | 2 | 3 |
| --- | --- | --- | --- |
รายนามแม่ทัพภาค​
| ลำดับ | นาม | วาระการดำรงตำแหน่ง | หมายเหตุ |
| 1 | พลโท หลวงวีระโยธา (วีระ วีระโยธา) | พ.ศ. 2491 - 2493 |  |
| 2 | พลโท  หลวงสวัสดิ์สรยุทธ (ดล บุนนาค) | พ.ศ. 2493 - 2494 |  |
| 3 | พลโท ขุนไสวแสนยากร (ไสว ไสวแสนยากร) | พ.ศ. 2494 - 2497 |  |
| 4 | พลโท  ครวญ สุทธานินทร์ | พ.ศ. 2497 - 2498 |  |
| 5 | พลโท สนิท สนิทยุทธการไทยยานนท์ | พ.ศ. 2498 - 2499 |  |
| 6 | พลโท หลวงสวัสดิ์ฤทธิรณ (สวัสดิ์ คุรุพันธุ์) | พ.ศ. 2499 - 2500 |  |
| 7 | พลโท ชลอ จารุกลัส | พ.ศ. 2500 - 2503 |  |
| 8 | พลโท กฤษณ์ สีวะรา | พ.ศ. 2503 - 2506 |  |
| 9 | พลโท จิตต์ สุนทรานนท์ | พ.ศ. 2506 - 2507 |  |
| 10 | พลโท ธงเจิม ศังขวณิช | พ.ศ. 2507 - 2512 |  |
| 11 | พลโท จำลอง สิงหะ | พ.ศ. 2512 - 2513 |  |
| 12 | พลโท พโยม พหุลรัต | พ.ศ. 2513 - 2516 |  |
| 13 | พลโท สวัสดิ์ มักการุณ | พ.ศ. 2516 - 2517 |  |
| 14 | พลโท เปรม ติณสูลานนท์ | พ.ศ. 2517 - 2520 |  |
| 15 | พลโท แสวง จามรจันทร์ | พ.ศ. 2520 - 2521 |  |
| 16 | พลโท ลักษณ์ ศาลิคุปต | พ.ศ. 2521 - 2524 |  |
| 17 | พลโท พักตร์ มีนะกนิษฐ | พ.ศ. 2524 - 2527 |  |
| 18 | พลโท พิศิษฐ์ เหมะบุตร | พ.ศ. 2527 - 2529 |  |
| 19 | พลโท อิสระพงศ์ หนุนภักดี | พ.ศ. 2529 - 2532 |  |
| 20 | พลโท วิมล วงศ์วานิช | พ.ศ. 2532 - 2533 |  |
| 21 | พลโท ไพบูลย์ ห้องสินหลาก | พ.ศ. 2533 - 2534 |  |
| 22 | พลโท อารียะ อุโฆษกิจ | พ.ศ. 2534 - 2535 |  |
| 23 | พลโท อานุภาพ ทรงสุนทร | พ.ศ. 2535 - 2537 |  |
| 24 | พลโท สุรยุทธ์ จุลานนท์ | พ.ศ. 2537 - 2540 |  |
| 25 | พลโท เรวัต บุญทับ | พ.ศ. 2540 - 2541 |  |
| 26 | พลโท สนั่น มะเริงสิทธิ์ | พ.ศ. 2541 - 2544 |  |
| 27 | พลโท เทพทัต พรหโมปกรณ์ | พ.ศ. 2544 - 2546 |  |
| 28 | พลโท ชุมแสง สวัสดิสงคราม | พ.ศ. 2546 - 2547 |  |
| 29 | พลโท เหิร วรรณประเสริฐ | พ.ศ. 2547 - 2548 |  |
| 30 | พลโท สุเจตน์ วัฒนสุข | 1 ตุลาคม พ.ศ. 2548 - 31 มีนาคม พ.ศ. 2550 |  |
| 31 | พลโท สุจิตร สิทธิประภา | 1 เมษายน พ.ศ. 2550 - 30 กันยายน พ.ศ. 2551 |  |
| 32 | พลโท วิบูลย์ศักดิ์ หนีพาล | 1 ตุลาคม พ.ศ. 2551 - 30 กันยายน พ.ศ. 2552 |  |
| 33 | พลโท วีร์วลิต จรสัมฤทธิ์ | 1 ตุลาคม พ.ศ. 2552 - 30 กันยายน พ.ศ. 2553 |  |
| 34 | พลโท ธวัชชัย สมุทรสาคร | 1 ตุลาคม พ.ศ. 2553 - 30 กันยายน พ.ศ. 2555 |  |
| 35 | พลโท จีระศักดิ์ ชมประสพ | 1 ตุลาคม พ.ศ. 2555 - 30 กันยายน พ.ศ. 2556 |  |
| 36 | พลโท ชาญชัย ภู่ทอง | 1 ตุลาคม พ.ศ. 2556 - 30 กันยายน พ.ศ. 2557 |  |
| 37 | พลโท ธวัช สุกปลั่ง | 1 ตุลาคม พ.ศ. 2557 - 30 กันยายน พ.ศ. 2558 |  |
| 38 | พลโท วิชัย แชจอหอ | 1 ตุลาคม พ.ศ. 2558 - 30 กันยายน พ.ศ. 2560 |  |
| 39 | พลโท ธรากร ธรรมวินทร | 1 ตุลาคม พ.ศ. 2560 - 31 มีนาคม พ.ศ. 2562 |  |
| 40 | พลโท ธัญญา เกียรติสาร | 1 เมษายน พ.ศ. 2562 - 30 กันยายน พ.ศ. 2563 |  |
| 41 | พลโท ธเนศ วงศ์ชะอุ่ม | 1 ตุลาคม พ.ศ. 2563 - 30 กันยายน พ.ศ. 2564 |  |
| 42 | พลโท สวราชย์ แสงผล | 1 ตุลาคม พ.ศ. 2564 - 30 กันยายน พ.ศ. 2566 |  |
| 43 | พลโท อดุลย์ บุญธรรมเจริญ | 1 ตุลาคม พ.ศ. 2566 - 30 กันยายน พ.ศ. 2567 |  |
| 44 | พลโท บุญสิน พาดกลาง | 1 ตุลาคม พ.ศ. 2567 - ปัจจุบัน |  |

หมายเหตุ ยศทหารเป็นยศขณะดำรงตำแหน่งตามประกาศสํานักนายกรัฐมนตรี
ค่ายทหารที่ตั้งปกติในพื้นที่

ดูเพิ่ม: รายชื่อค่ายทหารในสังกัดกองทัพบกไทย
ดูเพิ่ม

รายพระนามและชื่อผู้บัญชาการทหารบกไทย
กองทัพภาคที่ 1
กองทัพภาคที่ 3
กองทัพภาคที่ 4
หน่วยบัญชาการสงครามพิเศษ
หน่วยบัญชาการป้องกันภัยทางอากาศกองทัพบก
แหล่งข้อมูลอื่น

เว็บไซกองทัพ
ประวัติ กองทัพภาคที่ ๒
อดีตแม่ทัพภาคที่ 2 เก็บถาวร 2021-01-21 ที่ เวย์แบ็กแมชชีน
สมเด็จพระพุฒาจารย์ (โต พฺรหฺมรํสี)

| สมเด็จพระพุฒาจารย์ (โต พฺรหฺมรํสี) |
| --- | --- |

ชื่ออื่น: สมเด็จโต, หลวงปู่โต, สมเด็จวัดระฆัง
ส่วนบุคคล
เกิด: 17 เมษายน พ.ศ. 2331 (84 ปี)
มรณภาพ: 22 มิถุนายน พ.ศ. 2415
นิกาย: มหานิกาย
ตำแหน่งชั้นสูง
ที่อยู่: วัดระฆังโฆสิตาราม ธนบุรี
บรรพชา: พ.ศ. 2343
อุปสมบท: พ.ศ. 2351
พรรษา: 64
ตำแหน่ง: เจ้าอาวาสวัดระฆังโฆสิตารามวรมหาวิหาร
สมเด็จพระพุฒาจารย์ (โต พฺรหฺมรํสี)  (นามเดิม: โต)  หรือนามที่นิยมเรียก "สมเด็จโต" "หลวงปู่โต" หรือ "สมเด็จวัดระฆัง" เป็นพระภิกษุมหานิกาย เป็นพระมหาเถระรูปสำคัญที่ได้รับความนิยมนับถืออย่างมากในประเทศไทย ท่านเคยดำรงตำแหน่งเจ้าอาวาสวัดระฆังโฆสิตารามวรมหาวิหารในสมัยรัชกาลที่ 4-5
สมเด็จพระพุฒาจารย์ (โต พฺรหฺมรํสี) นับเป็นพระเกจิเถราจารย์ผู้มีปฏิปทาจริยาวัตรน่าเลื่อมใส เป็นที่เคารพนับถือทั่วไปมาตั้งแต่ท่านยังมีชีวิตอยู่ ตั้งแต่พระมหากษัตริย์จนถึงสามัญชน และนอกจากจริยาวัตรด้านความสมถะอันโดดเด่นของท่านแล้ว ท่านยังทรงคุณทางด้านวิชชาคาถาอาคม เมตตามหานิยม โดยเฉพาะอย่างยิ่งวัตถุมงคล "พระสมเด็จ" ที่ท่านได้สร้างขึ้นเพื่อเป็นพุทธบูชา ได้ถูกจัดเข้าในพระเครื่องเบญจภาคี หรือสุดยอดของพระเครื่องวัตถุมงคล 1 ใน 5 ของประเทศไทย และมีราคาซื้อขายในปัจจุบันต่อองค์เป็นราคานับล้านบาท ด้วยปฏิปทาจริยาวัตรและคุณวิเศษอัศจรรย์ของท่าน ทำให้พุทธศาสนิกชนชาวไทยเคารพนับถือว่าท่านเป็นอมตะเถราจารย์รูปหนึ่งของเมืองไทย และมีผู้นับถือจำนวนมากในปัจจุบัน